༈ རྗེ་རྒྱལ་བ་ཀུན་འདུས་ཀྱི་པདྨ་འབྱུང༌།།
ས་སྙིང་པོ་བྱང་ཆུབ་ལ་ཐུག་གི་བར།།
དུབ
ཡིད་རྩེ་གཅིག་མོས་གུས་ཀྱི་གསོལ་འདེབས་ན།།
དོན་སྙིང་པོ་གསང་ཆེན་གྱི་དངོས་གྲུབ་སྩོལ།།
གདུང་དྲི་མེད་གྲུབ་མཆོག་གི་རིགས་ལས་འཁྲུངས།།
ལམ་མཐའ་དག་ཐོས་བསམ་ལ་རང་བྱན་ཚུད།།
དོན་ཉག་གཅིག་ཟབ་དོན་ལ་བརྩོན་པ་ཁྱེད།།
གནད་ངེས་དོན་གདམས་ངག་ཅིག་དགོས་སོ་སྐད།།
བདག་ཐོས་བསམ་སྒོམ་གསུམ་གྱི་ནོར་གྱིས་དབེན།།
འཕྲལ་རྣམ་གཡེང་དཀོར་ཟས་ཀྱི་གྲིབ་ཀྱིས་འཐུམ།།
རྒྱུ་དེ་ཕྱིར་གནད་གདམས་དང་མི་ལྡན་ཡང༌།།
ཁྱེད་བཞེད་དོན་ཅུང་ཟད་ཅིག་འབུལ་གྱིས་དགོངས།།
གཞི་རིག་སྟོང་ཀ་དག་གི་ཡིན་ཚུལ་ལ།།
ཚིག་དཔེ་དོན་སྦྱར་བཤད་ཀྱི་ཐབས་གནད་ལ།།
སེམས་རིག་སྟོང་རང་བྱུང་གི་ཡེ་ཤེས་དོན།།
རྗེ་བླ་མས་མཛུབ་ཚུགས་སུ་བསྩལ་བ་གང༌།།
84

དཔེ་དོན་ཟུང་དུ་འབྲེལ་བའི་གདམས་ངག་ནོར་བུའི་ཕྲེང་བ་ཞེས་བྱ་བ།

གནས་སྒོམ་མེད་ཡེངས་མེད་དུ་གློད་ཤེས་ན།།
ལས་ཅི་བྱས་ཆོས་ཉིད་ཀྱི་རོལ་པ་ཉིད།།
བཀའ་མདོ་རྒྱུད་གདམས་ངག་གི་བཤད་ཚིག་དང༌།།
རྗེ་གྲུབ་ཐོབ་གསར་རྙིང་གི་སྐྱེས་ཆེན་ཀུན།།
དགོངས་གཅིག་མཐུན་གསལ་སྟོང་གི་ཟུང་འཇུག་དོན།།
དེ་ངོ་ཤེས་འཛིན་མེད་དུ་སྐྱོང་བ་ལས།།
བསྒོམ་མི་བསྒོམ་ཡེངས་འཁྲུལ་གྱི་ཐ་སྙད་བྲལ།།
འཕྲལ་ཉོན་མོངས་ཕྲ་རགས་ཀྱི་རྟོག་ཚོགས་ཀུན།།
གནད་མ་སྤང་རང་ཐོག་ཏུ་ལམ་དུ་ཁྱེར།།
དོན་སྟོང་གསལ་སྤྲོས་བྲལ་གྱི་གནད་རིག་བཞིན།།
ལས་རྒྱུ་འབྲས་ཕྲ་ཞིབ་ཀྱི་སྤང་བླང་སོ་
་་སོགས།།
ཀུན་ཁ་ཞེ་སྙིང་མཐུན་དུ་མཛད་པར་འཚལ།།
དུས་དེང་སང་སྙིགས་དུས་ཀྱི་མཐའ་མ་འདིར།།
ཚིག་ཐ་སྙད་རྣམ་གྲངས་ཀྱི་ལོངས་མེད་པས།།
དོན་ཟབ་དྲིལ་ལ་མ་འབད་ན།།
ལུས་དལ་འབྱོར་དོན་མེད་དུ་འཆི་ཉེན་ཡོད།།
85

༼ཁེ༽ བསླབ་བྱ་བསྟོད་ཚོགས་བླ་མའི་རྣལ་འབྱོར་ཕྱག་ཆེན་དོན་གསལ་བཅས་ཀྱི་སྐོར།

རྒྱུད་དེ་སླད་ཉམས་ལེན་ལ་རྒྱུན་བརྩོན་དང༌།།
དགེ་མ་ལུས་སེམས་ཅན་ལ་བསྔོ་སྨོན་ བསྔོ་སྨོན་གདབ།།
ལས་ཅི་བྱེད་དམ་ཆོས་དང་མཐུན་ངེས་ཞུ།།
ཞེས་པ་འདི་ནི། གུ་རུ་རིན་པོ་ཆེ་ཆོས་ཀྱི་དབང་ཕྱུག་གི་གདུང་རིགས་ལས་འཁྲུངས་ཤིང༌།
རིག་གྲོལ་གྱི་ཡོན་ཏན་དུ་མས་ཕྱུག་པའི་བླ་མ་དགེ་སློང་བསྟན་འཛིན་རྒྱ་མཚོ་དཔལ་གྱི་བཞེད་པ་ལྟར་བྲིས་པའོ།།
86

དཔེ་དོན་ཟུང་དུ་འབྲེལ་བའི་གདམས་ངག་ནོར་བུའི་ཕྲེང་བ་ཞེས་བྱ་བ།